b'\n_START_ARTICLE_\nAlgimantas Petras Gureckas\n_START_PARAGRAPH_\nAlgimantas Petras Gureckas (g. 1923 m. bir\xc5\xbeelio 2 d. Taurag\xc4\x97je) \xe2\x80\x93 teisininkas, ekonomistas, JAV lietuvi\xc5\xb3 visuomen\xc4\x97s veik\xc4\x97jas.\n_START_SECTION_\nBiografija\n_START_PARAGRAPH_\n1941\xe2\x80\x931943 m. studijavo teis\xc4\x99 Vilniaus universitete. 1941\xe2\x80\x931944 m. Lietuvos laisv\xc4\x97s kovotoj\xc5\xb3 s\xc4\x85jungos narys. 1944 m. pasitrauk\xc4\x97 \xc4\xaf Vokietij\xc4\x85. 1946-1949 m. studijavo Tiubingeno universitete. V\xc4\x97liau persik\xc4\x97l\xc4\x97 \xc4\xaf JAV, 1954 m. baig\xc4\x97 Konektikuto (Stors), 1961 m. Niujorko universitet\xc4\x85. Nuo 1968 m. dirbo JAV vyriausiojoje pa\xc5\xa1to valdyboje Va\xc5\xa1ingtone. 1991\xe2\x80\x931994 m. Lietuvos misijos prie Jungtini\xc5\xb3 Taut\xc5\xb3 Niujorke patar\xc4\x97jas. 1991 m. Lietuvos Auk\xc5\xa1\xc4\x8diausiosios Tarybos patar\xc4\x97jas politikos ir teis\xc4\x97s klausimais. 1994 \xe2\x80\x93 1997 m. Lietuvos ambasados JAV Patariamosios tarybos narys._NEWLINE_Aktyviai dalyvavo Pasaulio lietuvi\xc5\xb3 bendruomen\xc4\x97s veikloje \xe2\x80\x93 1977 \xe2\x80\x93 1980 m. valdybos atstovas Va\xc5\xa1ingtone, 1979 m. Pasaulio lietuvi\xc5\xb3 bendruomen\xc4\x97s atstovas prie Vyriausiojo Lietuvos i\xc5\xa1laisvinimo komiteto valdybos, 1988\xe2\x80\x931991 m. jos vicepirmininkas tarptautiniams reikalams. 1969\xe2\x80\x931981 m. JAV lietuvi\xc5\xb3 bendruomen\xc4\x97s Kra\xc5\xa1to valdybos atstovas Va\xc5\xa1ingtone, 1981\xe2\x80\x931987 m. Kra\xc5\xa1to valdybos atstovas tarptautiniams reikalams ir Visuomenini\xc5\xb3 reikal\xc5\xb3 tarybos pirmininko pavaduotojas, 1987\xe2\x80\x931988 m. Kra\xc5\xa1to valdybos vicepirmininkas tarptautiniams reikalams. 1973\xe2\x80\x931989 m. \xc4\xafvairi\xc5\xb3 valstybi\xc5\xb3 vyriausyb\xc4\x97ms bei Europos saugumo ir bendradarbiavimo organizacijos Vienos konferencijos delegacijoms pateikin\xc4\x97jo Pasaulio lietuvi\xc5\xb3 bendruomen\xc4\x97s ir JAV lietuvi\xc5\xb3 bendruomen\xc4\x97s memorandumus d\xc4\x97l Lietuvos laisv\xc4\x97s ir nepriklausomyb\xc4\x97s atk\xc5\xabrimo.'